রূপা হত্যাকাণ্ডের মধ্য দিয়ে, রূপাকে জঘন্যভাবে বর্বর কাপুরুষদের হাতে ধর্ষিতা হওয়ার মধ্য দিয়ে যেন গোটা দেশবাসীকে জানিয়ে দেয়া হয়েছে, কিশোরী বা তরুণী যেকোনো নারীর পক্ষেই একা চলাফেরা করা বিপদজনকই নয়, ধর্ষণ ও প্রাণ হারানোর সুযোগ থাকে। সোহাগী জাহান তনু হত্যা ও ধর্ষণের পর প্রতিবাদের ঝড় উঠেছিল, সেটি এখন তামাদি হয়ে গেছে। তনুর স্মৃতি নিয়ে হয়তো শুধু তার মা বাবাই কাঁদেন। আমরা আত্নবিস্তৃত জাতি তনুসহ অসংখ্য ধর্ষিতা নারীর কথা ভুলে গেছি। আমরা কি এবার ধর্ষিতা ও নিহত রূপাকেও ভুলে যাবো?